**ИНФОРМАЦИЯ**

**ЗА УСЛОВИЯТА И РЕДА ЗА ВЪТРЕШНО ПОДАВАНЕ НА СИГНАЛИ**

Настоящата информация се предоставя в изпълнение на чл. 12, ал. 4 от Закона за защита на лицата, подаващи сигнали или публично оповестяващи информация за нарушения, обнародван в ДВ, бр. 11 от 2 февруари 2023 г., в сила от 4 май 2023 г. („**ЗЗЛПСПОИН**“).

1. **Кой има право да подава сигнали?**
* настоящи или бивши работници и служители;
* лица, работещи по граждански договор;
* лица, упражняващи свободни професии или занаятчийска дейност;
* доброволци и стажанти;
* изпълнители, подизпълнители или доставчици;
* кандидати за работа или участници в конкурси за заемане на определена длъжност, чието трудово правоотношение предстои да започне;
* всички лица, на които в работен контекст им е станала известна информация за нарушения.

**Важно!** Анонимни сигнали НЕ се разглеждат.

1. **За какви нарушения можете да подавате сигнали?**

За нарушения на българското и европейското законодателство в различни области, сред които:

* обществените поръчки;
* общественото здраве;
* безопасността на транспорта;
* защитата на потребителите;
* защитата на неприкосновеността на личния живот и личните данни;
* сигурността на мрежите и информационните системи;
* нарушения, свързани с трансгранични данъчни схеми;
* извършено престъпление от общ характер;
* трудовото законодателство;
* законодателството, свързано с изпълнението на държавна служба;
* правилата за заплащане на дължими публични държавни и общински вземания и др. области, посочени в ЗЗЛПСПОИН.

**Важно!** Не се разглеждат сигнали за нарушения, които не попадат в обхвата на ЗЗЛПСПОИН, както и сигнали, извършени преди повече от две години.

1. **Как можете да подадете сигнал до „ПЛЕСИО КОМПЮТЪРС“ ЕАД?**

**Може да подадете писмен сигнал чрез попълване на формуляр по образец, по някой от следните начини:**

* лично, на нашия служител, отговарящ за сигналите;
* по електронен път като го изпратите до следния **e-mail**: mchakarova@plesio.bg
* по пощата или чрез куриерска услуга – на адреса на „ПЛЕСИО КОМПЮТЪРС“ ЕАД (гр. София, п.к. 1000, р-н Средец, ул. „Ангел Кънчев“ № 5) с изрично посочване като адресат на пощенската/куриерската пратка отговорното лице по ЗЗЛПСПОИН или изписване върху пощенския плик/куриерската пратка на текст, който посочва, че съдържат сигнал по ЗЗЛПСПОИН.

**Важно!** Сигналите трябва да са подписани от лицата, които ги подават. При подаване по електронен път, формулярът се подписва с квалифициран електронен подпис.

**Важно!** Формулярът НЕ е задължителен, а е за Ваше улеснение и съдържа задължителните данни, която трябва да попълните. Ако Вашиятсигнал не отговаря на някое от законовите изисквания, нашият служител, отговарящ за сигналите, ще Ви изпрати съобщение за отстраняване на допуснатите нередовности в 7-дневен срок от получаване на сигнала. Ако нередовностите не бъдат отстранени в този срок, сигналът заедно с приложенията към него ще Ви бъдат върнати.

Добре е да приложите всички писмени доказателства, с които разполагате. Също така, може да посочете лица, който биха могли да потвърдят съобщените данни или да представят допълнителна информация.

**Може да подадете устен сигнал по някой от следните начини:**

* **на телефона на** нашия служител, отговарящ за сигналите **– 02/939-71-54;**
* **на лична среща с** нашия служител, отговарящ за сигналите**, която сте уговорили предварително на посочения телефон.**

В тези случаи нашият служител, отговарящ за сигналите, ще попълни данните във формуляра по образец и ще Ви даде възможност да проверите, коригирате и да се съгласите с текста от разговора в писмен вид, както и със съдържанието на формуляра като ги подпишете.

1. **Какво се случва след подаване на сигнала?**
* Ние ще потвърдим получаването му в срок до 7 дни и ще го регистрираме с уникален идентификационен номер. Ако сигналът не отговаря на изисквания на закона, ще Ви уведомим да отстраните нередовността в 7-дневен срок.
* Ще бъде извършена проверка по сигнала от лице, което не е в конфликт на интереси.
* В срок до три месеца от потвърждаване на получаването на сигнала, ще Ви предоставим обратна информация с резултатите от проверката и предприетите действия.
1. **Каква защита имат лицата, подаващи сигнали?**
* Лицата, които имат право да подават сигнали, както и свързаните с тях лица (напр. колеги и роднини), са защитени срещу неоснователно разкриване на самоличността им, освен в позволените от закона случаи.
* Забранено е предприемане на ответни мерки срещу защитените лица, а именно: временно отстраняване от работа, уволнение, понижаване в длъжност, отрицателна оценка за работата, прилагане на имуществена и дисциплинарна отговорност, физическа и словесна принуда, заплаха, враждебност и накърняване на достойнството им, дискриминация и др.
1. **Какви са условията за предоставяне на защита?**
* Лицето, подаващо сигнал, трябва да има основателна причина да счита, че подадената информация за нарушението в сигнала е била вярна към момента на подаването и че тази информация попада в приложното поле на ЗЗЛПСПОИН; и
* Сигналът за нарушение е подаден при условията и по реда на ЗЗЛПСПОИН.

**Важно!** Лицата, посочени в сигнала като нарушители, имат право на обезщетение за всички имуществени и неимуществени вреди, когато е установено, че сигнализиращото лице съзнателно е подало сигнал с невярна информация.

1. **Как можете да подадете сигнал до КОМИСИЯТА ЗА ЗАЩИТА НА ЛИЧНИТЕ ДАННИ?**

Комисията за защита на личните данни е Централният орган за външно подаване на сигнали. Можете да подадете своя сигнал и директно до нея по един от следните начини:

* **писмено**:
* на e-mail: **whistleblowing@cpdp.bg**
* по пощата на адрес: гр. София 1592, бул. „Проф. Цветан Лазаров” № 2
* чрез Системата за сигурно електронно връчване

* **устно** – на място в КЗЛД на адрес: гр. София 1592, бул. „Проф. Цветан Лазаров” № 2

Бихте могли да използвате на образеца на Формуляр за регистриране на сигнал за подаване на информация за нарушения, който може да се изтегли от сайта на КЗЛД. Формулярът не е задължителен. В случай че решите да го използвате обаче, трябва да попълните само Част I – V включително и да го подпишете: при изпращане на формуляра по пощата – със саморъчен подпис; при изпращане по електронна поща – с квалифициран електронен подпис.

Ако ползвате Системата за сигурно електронно връчване служителят на КЗЛД, отговарящ за разглеждането на сигнала, ще установи контакт с Вас с цел попълване на Формуляр за регистриране на сигнал за подаване на информация за нарушения съгласно ЗЗЛПСПОИН.